На седници Управног одбора **ОКК Јагодина** одржаној 15.06.2018. године усвојен је

**ПЛАН ОРГАНИЗАЦИЈЕ УТАКМИЦА**

**за сезону 2018/2019**

Објекат**: Спортска хала „ЈАССА“**, Браће Дирак бб, Јагодина.

Универзална спортска хала са лиценцом за такмичења у малим спортовима (одбојка, кошарка, футсал, рукомет и сл.). Површина објекта је 5000 м2, са трибинама за пријем 2500 гледалаца.

Сви потребни елементи су по прописима за одржавање спортских манифестација.

Прилаз хали је несметан за возила хитне помоћи, полиције, обезбеђења.

Паркинг за учеснике и посетиоце утакмица који долазе аутомобилом је ван ограђеног просотра спортске хале.

Утакмице редовних кола се одржавају суботом у 19:00 и сви прилази спортској хали се отварају најкасније 90 минута пре одигравања и затварају 60 минута након одигравања утакмице.

Места за седење на трибинама нису нумерисана.

У објекту није урађена инсталација видео надзора.

Објекат задовољава стандарде за одржавање спортских такмичења. У објекту је обезбеђена добра комуникација између спортиста, гледалаца, новинара и организатора.

Површина хале износи 5000 м2. Капацитет хале је 2500 места за гледаоце.

**Редарска служба**

ОКК Јагодина за своје утакмице не наплаћује улазнице – улаз је слободан без улазница. Интересовање публике је доста добро и утакмице прати од 1000 до 1500 гледалаца. На основу досадашњег искуства и догађаја који могу утицати на безбедност такмичења, стање безбедности није ризично.

Задаци редарске службе су:

* помоћ служби (запослени у хали) која је надлежна за смештај публике
* контрола свих улаза у спортску халу
* контрола публике у смислу спречавања свих облика насиља (вербалних и физичких)
* контрола уласка у смислу забране уласка особа у алкохолисаном стању
* контрола уласка у смислу забране уноса свих предмета забрањених позитивним законским нормама (пиротехничка средства, предмети који могу бити искоришћени за наношење повреда другом лицу, свих врста хладног и ватреног оружја, пића...)
* контрола уношења транспарената политичке садржине
* помоћ организатору у смислу удаљавања особа из публике на захтев организатора
* брига о безбедности играча и службених лица на паркету и на и око позиција записничког стола
* брига о опреми неопходној за одигравање утакмице инсталираној у сали и брига о безбедности службених просотрија организатора.

У погледу навијачких реквизита и других предмета који се налазе код гледалаца, редари ће у потпуности поступати у складу са прописима.

Процена угрожености је основ на коме се планира ниво физичко-техничког обезбеђења. Нужност процене угрожености произилази из тога да мере обезбеђења треба да су сразмерне ризику – број редара и начин рада морају бити у сразмери са опасностима које прете учесницима, посетиоцима и спортској сали. Како је урађена процена вероватноће да ће опасност настати (процену ради уговором **ангажована Агенција за обезбеђење лица и објеката „Bata security“, уговор бр. 18/2018 од 15.06.2018. године**) дефинисана као – нема никакве опасности или је минимална опасност да до напада на учеснике и посетиоце дође, у складу са тим одређен је број ангажованих редара и договорен ниво сарадње са припадницима Министарства унутрашњих послова.

У случају ванредне ситуације Руководилац обезбеђења МУП-а одлучује, преко разгласа се сви обавештавају, а редарска служба спроводи пражњење спортске хале. Евакуација се врши по евакуационим путевима ка евакуационим излазима (у јасно истакнутим плановима евакуације они су обележени зеленим стрелицама). Сви редари су упознати са поступањем у случају ванредне ситуације.

Служба обезбеђења – редари за време обављања посла носиће видно обележене униформе.

Председни ОКК Јагодина

Бобан Стојановић